༄༅།གཞི་བདག་ཆེན་པོ་དང་རྒྱལ་གྱི་བསང
མཆོད་འདོད་དགུའི་འབྱུང་གནས་ཞེས་བྱ་བ་བཞུགས།།ཨོཾ་བདེ་ལེགས་སུ་གྱུར་ཅིག།མཐུ་རྩལ་མྱུར་མགྱོགས་ཅན་གྱི་གཞི་བདག་དང་རྒྱལ་བས་་མཆོད་འབུལ་བ་ལ།རླབས་སེམས་སྔོན་དུ་བཏང་ནས།རང་ཉིད་རྡོ་རྗེ་འཇིགས་བྱེད

༄ཆེན་པོར་གྱུར།།ཨོཾ་ཨཱཿཧཱུཾ།རྨད་བྱུང་བདེ་ཆེན་ཆོས་དབྱིངས་ངང་ཉིད་ལས།།འདོད་དགུའི་འབྱུང་གནས་བསང་མཆོད་རྒྱ་ཆེན་འདིར།།དཀར་གསུ་མ་མངར་གསུམ་བདུད་རྩི་མཚོ་ལྷར་འཁྱིལ།།
མེ་ཏོག་འཇའ་ཚོན་ཆུན་པོ་ནམ་མཁའ་བཀང་།།བདུག་སྤོས་སྤྲིན་ཕུང་མཁའ་ལ་སྤྲིན་ལྟར་འཐིབས།།སྣང་གསལ་སྒྲོན་མེ་ཉི་ཟླའི་གུར་ཁྱིམ་བཞིན།།དྲི་ཆབ་བདུད་རྩི་གངྒཱའི་ཆུ་བོའི་རྒྱུན།།ཤ་ཁྲག་གཏོད་མ
ཞལ་ཟས་ལྷུན་པོའི་དཔལ།།ཛ་སིལ་རོལ་མོ་བབྲུག་སྟོང་ལྡིང་བའི་སྒྲ།།ཕྱི་ནང་གསང་བའི་མཆོད་སྤྲིན་མ་ཆད་མེད།།བཀོད་ལེགས་ཡིད་འོང་རབ་མཛེས་མཆོད་ཚོགས་འབརྭ།།ཨོཾ།རྨད་བྱུང་བྱིན་རླབས
དངོས་གྲུབ་ཆར་བཞིན་དུ།།སྩོལ་མཛད་བླ་མ་ཡི་དམ་མཆོག་གསུམ་དང་།།དཔའ་བོ་མཁའ་འགྲོ་ཆོས་སྤྱོང་སྲུང་མའི་ཚོགས།།ཐམས་ཅད་སྤྱན་དྲངས་མདུན་གྱི་ནམ་མཁར་བཞུགས།ཁྱད་པར
གསེར་ལྗོངས་སེང་གཤོང་ཡུལ་གྲུ་ཆེ།།ཚུལ་བཞིན་སྐྱོང་བའི་མཐུ་རྩ་ལ་མྱུར་མགྱོགས་ཅན།།དར་རྒྱལ་ཆེན་པོ་ཡུམ་སྲས་བློན་ཚོགས་བཅས།།དགྱེས་བཞིན་བྱོན་ལ་གདན་ཁྲི་སྟེང་དུ་བཞུགས།།འཛམ
གླིང་ནོར་འཛིན་སྤྱི་དང་ཁྱད་པར་དུ།།རེ་སྐོང་གསེར་ལྗོངས་ཡུལ་ལ་དབང་བ་མྱུར་བའི།།གཟི་འབར་དང་རྒྱལ་སྤུན་གསུམ་འཁོར་བཅས་ཀྱི།།ད་ལྟ་བསང་དང་གསེར་སྐྱེམས་མགྲིན་དུ་འབོད།

འདོད་དགུའི་རེ་སྐོང་ནོར་བུའི་ཉམས་ཀྱིས་བྱོན།།ཁམས་གསུམ་དབང་སྐུད་རྫོགས་པའི་རྩལ་གྱིས་བྱོན།།དགྲ་བགེགས་འཇོམས་པའི་དཔུང་དང་བཅས་ཏེ་བྱོན།།ཆོ་འཕྲུལ་སྣ་ཚོགས་བསྟན་དང་སྟོན་བཞིན་བྱོན།།
ཞི་རྒྱས་དབང་དྲག་འཕྲིན་ལས་གང་བཅོལ་ཀུན།།འབད་མེད་ལྷུན་གྱིས་འགྲུབ་པའི་ཉམས་ཀྱིས་བྱོན།།ཡིད་འོང་རིན་ཆེན་རྣམ་ལྔའི་ཁྲི་ཡི་ལྟེང་།།སྣ་ཚོགས་ཉམས་དང་ལྡན་པའི་བརྟན་པར་བཞུགས།།ཀྱཻ་ཤུག་པ
བ་ལུ་འཁན་དཀར་ལ་སོགས་པ།།སྒྲ་ཤིང་དྲི་བཟང་བླ་སྲེགས་པ་བཻདྷཱུརྱའི།།དུབ་སྱ་བཞི་པདྨ་སྡུག་རྩོན་ཀུན་ཁྱབ།།ཨཱཿདདུ་རྒྱལ་ཐུན་གསུམ་འཁོར་དང་བཅས་པའི་བས་པ།།བསད་མཆོད་གཏོར་མ་རི
ལྷར་སྲུངས་པ་དང་།།མདའ་མདུང་གོ་ཁྲབ་སྤྱན་གཟིགས་བསམ་མི་ཁྱབ།།གསོལ་ལོ་མཆོ་དྲོ་དང་རྒྱལ་འཁོར་བཅས་མཆོད།།རྔ་ཆང་འོ་མའི་བདུད་རྩི་རྒྱ་མཚོ་དང་།།གསེར་སྐྱེ་མས་ཤ་ཁྲག་གཙང
མའི་ཕུད་ཀྱིས་མཆོད།།ཟས་རྫུ་འབྲུ་སྣ་སྟན་དང་གོས་ཀྱིས་མཆོད།།རྟ་ལུག་རིན་ཆེན་ཅོད་པན་གྱིས་མཛེས་པས།།གསོལ་ལོ་མཆོད་དོ་དང་རྒྱལ་འཁོར་བཅས་མཆོད།།སྐྱེ་དགུའི་ཕན་དང་བདེ་བའི
གཞི་གཅིག་པུ།།ཐུབ་བསྟན་སྙིང་པོ་འཇམ་མགོན་རྒྱལ་བ་ཡི།།བཤད་གྲུབ་བསྟན་པ་འཛིན་སྐྱོང་སྤེལ་བ་ལ།།བུ་བཞིན་དགོངས་ནས་འཕྲིན་ལས་སྦུབས་པར་མཛོད།།ཧཱུཾ།རྩ་བརྒྱུད་བླ་མ

རྣམས་ལ་བསང་མཆོད་འབུལ།།བྱིན་རླབས་སྲུང་ཆར་རྒྱུན་དུ་འབེབས་པར་ཞུ།།ཡི་དམ་ལྷ་ཚོགས་རྣམས་ལ་བསང་མཆོད་འབུལ།།དགོས་འདོད་དངོས་གྲུབ་མྱུར་དུ་བསྩལ།།
དུ་གསོལ།།ཕྱོགས་བཅུའི་སངས་རྒྱས་རྣམས་ལ་བསང་མཆོད་འབུལ།།རྟེན་འབྲེལ་ཟབ་མོ་རྟོགས་པར་བྱིན་གྱིས་རློབས།།བྱང་ཆུབ་སེམས་དཔའ་ནམས་ལ་བསང་མཆོད་འབུལ།།འབྲེལ་ཚེད་དོན
དང་ལྡན་པར་མཛད་དུ་གསོལ།།འཕགས་པ་ཉན་རང་རྣམས་ལ་བསང་མཆོད་འབུལ།།སངས་རྒྱས་བསྟན་པ་སྐྱོང་བར་མཛད་དུ་གསོལ།།དཔའ་བོ་མཁའ་འགྲོ་རྣམས་ལ་བསང་མཆོད་འབུལ།།བསྟན
འཛིན་སྐྱེས་བུ་བུ་བཞིན་སྐྱོང་བར་མཛོད།།ཆོས་སྐྱོང་སྲུང་མ་རྣམས་ལ་བསང་མཆོད་འབུལ།།འཕྲིན་ལས་རྣམ་བཞི་ཚུལ་བཞིན་སྒྲུབ་པར་མཛོད།།ནོར་ལྷ་གཏེར་བདག་རྣམས་ལ་བསང་མཆོད
འབུལ།།དགོས་འདོད་ལོངས་སྤྱོད་ཆར་བཞིན་དབབ་ཏུ་གསོལ།།ལྷ་ཀླུ་སྡེ་བརྒྱད་རྣམས་ལ་བསང་མཆོད་འབུལ།།བཅོལ་བའི་འཕྲིན་ལས་ཐོགས་མེད་འགྲུབ་པར་མཛོད།།ཡུལ་ལྷ་གཞི་བདག་རྣམས
ལ་གསང་མཆོད་འབུལ།།འགལ་རྐྱེན་སོལ་ལ་མཐུན་རྐྱེན་མ་ལུས་སྒྲུབ།ཁྱད་པར་ཡུལ་འདིའི་འདས་དང་མ་འདས་ཀྱི།།བསྟན་སུང་ལྷ་ཀླུ་གཞི་བདག་འཁོར་བཅས་ལ།།མཁོ་དགུ་ཚང་བའི

བསང་མཆོད་འདི་འབུལ་མོ།།དགྱེས་བཞིན་རོལ་ལ་ལྗོངས་གྲོགས་ཚུལ་བཞིན་མཛད།།ཡང་དགོས་ལྗོངས་འདིའི་དཔྲལ་བའི་དཀྱིལ་གྱི་མིག།ཁོང་པའི་གཅེས་ནང་སྤྲིང་ག་ནོར་བུ་མཆོག།མཐུ་རྩལ།།
མྱུར་མགྱོགས་དང་རྒྱལ་ཆེན་པོ་དང་།།སྲས་ཆེན་དགྲ་འདུལ་དབང་ཕྱུག་འཁོར་བཅས་ལ།།གསོལ་ལོ་མཆོད་དོ་རྟག་ཏུ་བུ་བཞིན་དགོངས།།མཚང་མེད་པའི་བསང་མཆོད་འདི་བཞེས་ལ།།ཉིན་གསུམ
བྱར་མཚན་གསུམ་མེལ་ཚེ་མཛོད།།མི་ཕྱུགས་ཐམས་ཅད་རྟག་ཏུ་བདེ་བར་མཛོད།།རྐྱེན་ངན་བར་ཆད་ཐམས་ཅད་ཞི་བ་དང་།།དཔལ་འབྱོར་དབྱར་གྱི་མཚོ་བཞིན་རྒྱས་པར་མཛོད།།ཆར་ཆུ་མཁོ་བའི
དྲས་སུ་བབས་པ་དང་།།ལོ་ལེགས་འབྲུ་འཕེལ་རྟག་ཏུ་རྒྱས་པར་མཛད།།མཁོ་དགུའི་ལོངས་སྤྱོད་འགུགས་པའི་ལྕགས་ཀྱུ་བཞིན།།འབད་རྩོལ་མེད་པར་ངང་གིས་སྡུད་པར་མཛོད།།མི་འདོད་ཉེར་འཚེ
མཐའ་དག་འཇོམས་པ་ལ།།དྲག་པོའི་རླུང་གིས་སྤྲིན་ནག་དོར་བཞིན་མཛོད།།ཕ་རོལ་བས་མངོན་སྦྱོར་རྩུབ་བཟུང་བ་ལ།།ཞི་བའི་འཁྲུལ་འཁོར་ཉིད་ཀྱང་ཁྱོད་ཀྱིས་མཛོད།།ནད་གདོན་ཞི་བའི་བདུད་རྩི
ཁྱོད་ཀྱིས་མཛོད།།ཚེ་བསོད་རྒྱས་པའི་བསོད་ནམས་ཁྱོད་ཀྱིས་མཛོད།།དགོས་འདོད་འགུགས་པའི་ལྕགས་ཀྱུ་ཁྱོད་ཀྱིས་མཛོད།།དགྲ་བགེགས་འཇོམས་པའི་དཔུང་ཚོགས་ཁྱོད་ཀྱིས་མཛོད།།

མདའ་མཚོན་འགོག་པའི་གོ་ཁྲབ་ཁྱོད་ཀྱིས་མཛོད།།ཆ་རྐྱེན་གང་དང་གང་དགོས་ཁྱོད་ཀྱིས་མཛོད།།ཕར་འགྲོ་སྐྱེལ་མ་ཚུར་ཡོད་བསུམ་མཛོད།།བསམ་པའི་དོན་ཀུན་ཡིད
བཞིན་འགྲུབ་པར་མཛོད།།ཀྱཻ།ཡུལ་ལྷ་གཞི་བདག་གཙོ་བོ་དང་རྒྱལ་ཆེ།།ཆིབས་སུ་རྟ་མཆོག་དམར་པོར་བཅིབས་པའི་སྟེང་།།སྐུ་མདོག་དམར་པོ་ཞལ་གཅིག་ཕྱག་གཉིས་ཀྱི།།གཡས་པས
དྲལ་གྲི་འཛིན་ཅིང་གཡོན་པ་ཡིས།།འབངས་ལ་བསྒྲག་པའི་བཀའ་ཤོག་གཉན་པོ་བསྣམས།།སྲུ་ལ་གསེར་ཁྲབ་དར་གྱི་ན་བཟའ་གསོལ།།དཔའ་བོ་ཆུས་སྐོར་གསུམ་གྱིས་ལེགས་པར་བརྒྱན།།
སྡེ་བརྒྱད་དམག་ཚོགས་བྱེ་བའི་འཁོར་གྱིས་བསྐོར།།ཆོ་འཕྲུལ་སྣ་ཚོགས་སྟོན་བཞིན་འགྲོ་དོན་མཛད།།བསྟན་འཛིན་སྐྱེས་བུ་ཡོངས་ཀྱི་ཞབས་བརྟན་ཅིང་།།མཛད་འཕྲིན་བགེགས་མེད་ཕྱོགས
བཅུར་རྒྱས་པར་མཛོད།།བློ་བཟང་རྒྱལ་བའི་བཤད་སྒྲུབ་པདྨའི་ཚལ།།ཕྱོགས་ནས་ཕྱོགས་སུ་བཞད་པའི་ཉི་མ་མཛོད།།བསྟན་པའི་སྦྱིན་བདག་རིགས་རྒྱུད་སྟོབས་འབྱོར་སོགས།།ནགས་ཀླུང
སྟུག་པོ་བཞིན་དུ་རྒྱས་པར་མཛོད།།མདོར་ན་ཆོས་མཐུན་བསམས་དོན་འགྲུབ་པ་དང་།།འགྲོ་ཀུན་བདེ་སྒྱིད་དཔལ་ལ་རོལ་བཞིན་དུ།།དགེ་བཅུའི་ཁྲིམས་ལ་ཡང་དག་གནས་པ་སོགས།།

བསྟན་པ་ཡུན་རིང་གནས་པའི་བཀྲ་ཤིས་ཤོག།ཅེས་གཞི་བདག་ཆེན་པོ་དང་རྒྱལ་གྱི་བསང་མཆོད་འདོད་དགུའི་འབྱུང་གནས་ཞེས་བྱ་བ་འདི་ཡང་ཚུལ་འདི་ལ་མོས་པ་མང་པོས་འདི་འདྲ་ཞིག་དགོས་ཞེས་ཡང་ཡང་མོལ་བ་དང་།ཉེ
ཆང་གང་གི་དཀོར་གཉེར་བཙུན་ཐར་རྒྱལ་གྱིས་བཟང་གོས་ཁུ་རྩི་ལྔ་དང་ལྷ་རྫས་སྲིད་དུ་རིང་བ་བཅས་བསྐུལ་བའི་འདོད་མོས་བཞིན་ཤཱཀྱའི་དགེ་སློང་སྡེ་སྣོད་འཛིན་པ་བློ་གསལ་རྒྱུ་མཚོས་རབ་རྒྱན་བགྲད་བྱ་བཅུ་གཅིག་པ་མེ་གླང་ལོའི་ནག
ཟླའི་དཀར་ཕྱོགས་ཀྱི་རྫོགས་པ་གསུམ་པ་ལ་བསྒྲིགས་པའི་ཡི་གེ་བ་ནི་སེང་གཤོང་ལྔ་རིག་པད་ཚལ་བཞད་པའི་ཉིན་བྱེད་བློ་བཟང་བས་མ་འཕེལ་གྱིས་བགྱིས་པ་དགེ་ལེགས་སུ་གྱུར་ཅིག།